चेन्नई. डीएमके अध्यक्ष एम.के. स्टालिन ने शुक्रवार को कहा कि पेट्रोल डीजल की कीमतों में लगातार हो रही वृद्धि के विरोध में कांग्रेस द्वारा १० सिंतबर को किए गए भारत बंद का डीएमके समर्थन करेगी। यहां जारी एक विज्ञप्ति में स्टालिन ने आरोप लगाते हुए कहा कि भाजपा के नेतृत्व वाली केंद्र सरकार वैश्विक स्तर पर कच्चे तेल की कीमतों में गिरावट आने के बावजूद ईंधन के उत्पाद शुल्क में वृद्धि कर रही है, जनता को कम कीमतों का लाभ नहीं देना चाहती। स्टालिन ने कहा कि केंद्र सरकार पेट्रोलियम कंपनियों के हितों को लाभ पहुंचाने में लगी है लेकिन उसे आमजन की परेशानी से कोई लेनादेना नहीं। पेट्रो पदार्थों की कीमतों में लगातार हो रही वृद्धि को रोकने के लिए भी केंद्र द्वारा किसी प्रकार का कदम नहीं उठाया जा रहा है।